|  |  |  |
| --- | --- | --- |
| Prvi.jpg | | 22. X 2021. Број **333/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **септембар 2021.** |

**Рекордна просјечна плата након опорезивања у септембру - 1 026 КМ**

**Сва подручја (IX 2021/IX 2020) остварила номинални раст плате након опорезивања**

Просјечна мјесечна плата након опорезивања у Републици Српскојисплаћена у септембру 2021. године износила је1 026 КМ и поново је највиша до сада када се посматра просјечна плата након опорезивања по мјесецима.

Просјечна плата након опорезивања исплаћена у септембру 2021. у односу на исти мјесец претходне године номинално је већа за 6,4%, а реално за 3,7%, док је у односу на август 2021. номинално већа за 0,2%, а реално мања за 0,4%. Просјечна мјесечна бруто плата износила је 1 568 КМ.

Посматрано по подручјима, у септембру 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 592 КМ, а најнижа просјечна плата након опорезивања у септембру 2021. исплаћена је у подручју *Грађевинарство*,748 КМ.

У септембру 2021. године, у односу на септембар 2020, сва подручја остварила су номинални раст плате након опорезивања, а највећи раст забиљежен је у подручјима *Административне и помоћне услужне дјелатности* 24,5%, *Грађевинарство* 11,9% и *Умјетност, забава и рекреација* 11,4%.

KM



Графикон 1. Просјечнe платe након опорезивања по мјесецима

**Мјесечна инфлација у септембру 2021. године 0,6%**

**Годишња инфлација (IX 2021/IX 2020) 2,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2021. године у односу на претходни мјесец у просјеку су више за 0,6%, док су у односу на исти мјесец претходне године у просјеку више за 2,6%.

Од 12 главних одјељака производа и услуга, више цијене на годишњем нивоу забиљежене су у осам, ниже цијене у три, док су цијене у једном одјељку остале непромијењене.

Највећи годишњи раст цијена у септембру 2021. године забиљежен је у одјељку *Превоз* 9,2% због виших цијена у групи Горива и мазива од 16,7%, затим у одјељку *Храна и безалкохолна пића* 4,5% усљед виших цијена у групама Уља и масноће од 23,2% и Поврће од 14,6%, потом у одјељку *Рекреација* и култура 1,8%, усљед повећања у групи Новине и часописи од 10,9%. Слиједи одјељак *Намјештај и покућство* са растом од 1,7%, због виших цијена у групи Већи алати и опрема од 2,4%, потом одјељак *Алкохолна пића и дуван* са вишим цијенама од 1,3%, због поскупљења у групи Дуван од 2,1%, док је повећање од 0,9% забиљежено у одјељку *Здравство*, због виших цијена у групи Ванболничке услуге од 3,6%. Повећање од по 0,4% забиљежено је у одјељцима *Становање* и *Ресторани и хотели*, усљед поскупљења у групама Течна горива од 26,9% и Плин од 15,8% у оквиру становања, односно виших цијена у групи Услуге у ресторанима и кафићима од 0,5% у оквиру одјељка *Ресторани и хотели*.

У одјељку *Остали производи и услуге* цијене су у просјеку остале непромијењене.

Највећи пад цијена на годишњем нивоу у септембру 2021. године забиљежен је у одјељку *Одјећа и обућа* 7,8% усљед сезонских снижења конфекције и обуће током године, док је смањење од 0,2% забиљежено у одјељку *Образовање*, усљед нижих цијена у групи Предшколско образовање од 1,6%. Ниже цијене од 0,1% забиљежене су у одјељку *Комуникације*, због нижих цијена у групи Телефонска и телефакс опрема од 3,4%.

Графикон 2. Мјесечна и годишња инфлација

**Календарски прилагођена индустријска производња (IX 2021/IX 2020) већа 8,1%**

**Десезонирана индустријска производња (IX 2021/VIII 2021) мања 2,2%**

**Календарски прилагођена** индустријска производња у Републици Српској у септембру 2021. године у поређењу са септембром 2020. године већа је за 8,1%. У истом периоду у подручју *Прерађивачкa индустријa* остварен је раст од 9,0%, у подручју *Вађењe руда и камена* раст од 2,3%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 0,1%.

**Десезонирана индустријска производња** у септембру 2021. године у поређењу са августом 2021. године мања је за 2,2%. У истом периоду у подручју *Прерађивачкa индустрија* остварен је раст од 1,9%, док је у подручју *Вађењe руда и камена* забиљежен пад од 2,1% и у подручју *Производњa и снабдијевањe електричном енергијом, гасом, паром и климатизацијa* пад од 17,8%.

Индустријска производња у Републици Српској у периоду јануар – септембар 2021. године у односу на исти период 2020. године биљежи раст од 14,0%.

Графикон 3. Индекси индустријске производње, сeптембар 2017 – септембар 2021. (∅2015=100)

**Број запослених у индустрији (IX 2021/IX 2020) већи 0,5%**

**Број запослених у индустрији** у септембру 2021. године у односу на исти мјесец прошле године већи је за 0,5%, док је у односу на август 2021. године већи је за 0,3%.

Број запослених у индустрији у периоду јануар – септембар 2021. године, у односу на исти период прошле године мањи је за 1,5%. У истом периоду у подручју *Прерађивачка индустрија* забиљежен је пад од 0,4%, у подручју *Вађење руда и камена* пад од 0,5% и у подручју *Производња и снабдијевање електричном енергијом, гасом, паром и климатизација* забиљежен падод 8,9%.

**Рекордан мјесечни извоз у септембру**

У периоду јануар - септембар 2021. године остварен је извоз у вриједности од три милијарде и 176 милиона КМ, што је за 29,9% више него у периоду јануар - септембар 2020. године, те увоз у вриједности од три милијарде и 985 милиона КМ, што је за 22,1% више него у периоду јануар - септембар 2020, док је проценат покривености увоза извозом износио 79,7%.

У септембру 2021. године остварен је извоз у вриједности од 424 милиона КМ што је 34,7% више него у истом мјесецу 2020. године, те увоз у вриједности од 528 милиона КМ, што је за 35,0% више него у септембру 2020. године.

Вриједност извоза Републике Српске у септембру 2021. године била највиша икада када се посматра извоз по мјесецима, што је четврти пут ове године, након марта, јуна и јула.

У погледу географске дистрибуције робне размјене Републикe Српскe са иностранством, у периоду јануар - септембар 2021. године, највише се извозило у Хрватску и то у вриједности од 470 милиона КМ, односно 14,8% и у Србију 463 милиона КМ, односно 14,6% од укупно оствареног извоза. У истом периоду, највише се увозило из Србије и то у вриједности од 748 милионa КМ, односно 18,8% и из Италије, у вриједности од 589 милиона КМ, односно 14,8% од укупно оствареног увоза.

Посматрано по групама производа, у периоду јануар - септембар 2021. године, највеће учешће у извозу остварује електрична енергија са 264 милиона КМ, што износи 8,3% од укупног извоза, док највеће учешће у увозу остварују нафтна уља са укупном вриједношћу од 195 милиона КМ, што износи 4,9% од укупног увоза.

хиљ. КМ

2020

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Јелена Комљеновић  [jelena.komljenovic@rzs.rs.ba](mailto:jelena.komljenovic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |